(I Can't Get No) Satisfaction
„(I Canʼt Get No) Satisfaction“ — The Rolling Stones guruhining qoʻshigʻi. Qoʻshiq Mick Jagger va Keith Richards tomonidan yozilgan. 2000-yilda qoʻshiq VH1 (Video Hits One) telekanalining „The Greatest: 100 Greatest Songs of Rock & Rolli“ roʻyxatida birinchi oʻrinni va 2004-yilda Rolling Stone jurnalining tarixdagi 500 eng buyuk qoʻshiqlar roʻyxatida ikkinchi oʻrinni egallaydi. 2001-yilda qoʻshiq The Recording Industry Association of America (RIAA) (Amerika ovoz yozish sanoati assotsiatsiyasi) tomonidan oʻtkazilgan soʻrov natijalariga koʻra „Asr qoʻshiqlari“ roʻyxatiga kiritilgan. 1965-yil may oyida qoʻshiq birinchi marta AQShda grammofon plastinkasi (single)ga chiqariladi va iyul oyida ushbu qoʻshiq „Out of Our Heads“ albomining AQSh versiyasiga kiritiladi. Qoʻshiq ilk marotaba The Rolling Stones guruhini „Billboard Hot 100“ roʻyxatida birinchi oʻringa olib chiqadi. Buyuk Britaniyada „(I Canʼt Get No) Satisfaction“ qoʻshigʻi 1965-yil avgust oyida chiqadi va guruhni toʻrtinchi marta „UK Singles Chart“ roʻyxatining eng yuqori pogʻonasiga olib chiqadi.